Document ID: /roh_data/filtered/fineweb-2-filterrobots_roh.jsonl.gz/23204

Fugitivs ord l'Ucraina survegnian en Svizra en blers lieus pli pauc sustegn finanzial che auters fugitivs. Ucranaisas ed Ucranais survegnian per part damain che la mesadad dal minium d'existenza. Quai pretenda in'analisa da la «Sonntagszeitung».
Viver dad 856 francs il mais
En il chantun Argovia suvegnia ina famiglia da trais persunas 856 francs a mais per mangiativas, vestgadira ed artitgels d'igiena. Uschia restia per ina tschavera principala anc 2 francs e 65 raps.
Dependenza dad ulteriuras donaziuns
Anc pli pauc survegnian fugitivs da l'Ucraina en l'Appenzell Dadens, in zic dapli en ils chantuns Berna e Turitg. Differentas uniuns che repartan mangiativas han rapportà che futigitivs da l'Ucraina sajan pli savens dependents da donaziuns da nutriment.